مالوکو ایالتینده 7،7 شدتینده گوجونده زلز‌له باش وئریب.
ایندونزیا متورولوژی، ایقلیم و ژئوفیزیک قورومو بیلدیریب کی، زلز‌له‌نین مرکزی مالوکو بؤلگه‌سیندن 245 کیلومتر اوزاقدا، یئرین 231 کیلومتر درینلیگینده اولوب.
قوروم زلز‌له‌دن سونرا سونامی خبردارلیغی ائتمه‌ییب.
زلز‌له‌نین تلفاتا سبب اولماسی ایله باغلی معلومات وئریلمه‌ییب.
امریکا ژئولوژی آراشدیرما‌لار مرکزی ده زلز‌له‌نین 7،5 شدتینده اولدوغونو بیلدیریب.
ایندونزیا-دا 28 سپتامبر  2018-جی ایلده سولاوسی آداسینداکی پالو کؤرفزینده باش وئرن 7،5 شدتینده کی زلز‌له و داها سونرا یارانان سونامی دونگالا، پالو و سیگی بؤلگه‌لرینده تأثیرلی اولموشدو. زلز‌له و سونامی نتیجه‌سینده 4 مین 340 نفر حیاتینی ایتیرمیشدی.
